Apia (Samoaans: Ah-Pi-R) is die hoofstad en grootste stad van Samoa, 'n eilandnasie in die Stille Oseaan en Oseanië. Die stad is aan die noordkus van Upolu, die land se tweede grootste eiland, geleë. Dit het 'n bevolking van 36 735 in 2011 gehad en 'n oppervlakte van 123,81 km². Apia is in die 1850's gestig en het vanaf 1900 tot 1919 as hoofstad van die Duitse kolonie Duits-Samoa gedien. Sedert 1962 is dit die hoofstad van die onafhanklike Samoa. Wikimedia Commons het meer media in die kategorie Apia. Hierdie artikel is ’n saadjie. Voel vry om Wikipedia te help deur dit uit te brei.